

**POZIV ZA DOSTAVU PONUDA ZA PREDMET NABAVE:**

**Izmjena I.**

**Preuzimanje i obrada otpada od plastike**

**Evidencijski broj nabave: BN-54-2025**

U Bjelovaru, svibanj 2025.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstva

6. Ostale odredbe

 Obrazac 1. Ponudbeni list

 Obrazac 2. Troškovnik

Naručitelj Komunalac d.o.o. Bjelovar, Ferde Livadića 14a 43000 Bjelovar, objavljuje Poziv za dostavu ponuda za predmet nabave **Preuzimanje i obrada otpada od plastike** sukladno članku 12. ZJN 2016 za nabavu roba, radova i usluga procijenjene vrijednosti do 26.540,00 eura bez PDV-a, odnosno 66.360,00 eura bez PDV-a *(tzv. Jednostavna nabava)* Naručitelj nije obvezan provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

U skladu sa Pravilniku o provođenju postupka jednostavne nabave naručitelji **Komunalac d.o.o. Bjelovar, Ferde Livadića 14a, OIB 27962400486** pokreće postupak nabave usluge: **Preuzimanje i obrada otpada od plastike,** te vam upućujemo poziv za dostavu ponude prema dolje navedenim uvjetima.

**1. OPĆI PODACI O NARUČITELJU**

**1.1. Naručitelj**

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-107

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: komunalac@komunalac-bj.hr

**1.2. Osoba ili služba zadužena za kontakt:**

 Sve informacije vezano na predmet nabave Ponuditelji mogu dobiti na adresi Naručitelja:

 Mateja Sokolović

 tel: 043/622-107, e-mail: nabava@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom, telefaksom ili elektroničkom poštom (e-mail).

**1.3. Evidencijski broj nabave: BN-54-2025**

**1.4. Popis gospodarskih subjekata s kojima je naručitelj u sukobu interesa** temeljem članka 76. do članka 80. Zakona o javnoj nabavi (Narodne novine 120/2016)

Temeljem članka 76. do članka 80. Zakona o javnoj nabavi (NN 120/2016), naručitelj Komunalac d.o.o. ne smije sklapati ugovore o javnoj nabavi sa slijedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* BTC d.o.o., Bjelovar
* PIŠTA TRANSPORTI, prijevoznički obrt, vl. Dragan Piščević
* DELMAR j.d.o.o.

**1.5. Vrsta postupka nabave**

Jednostavna nabava koja je izuzeta od primjene odredaba Zakona o javnoj nabavi.

**1.6. Procijenjena vrijednost nabave**

Procijenjena vrijednost nabave je **15.000,00 eura** bez PDV-a

**1.7. Navod provodi li se elektronička dražba**

Ne provodi se.

**2. PODACI O PREDMETU NABAVE**

**2.1.** **Predmet nabave**

Predmet ove nabave je pružanje usluga preuzimanja i obrade otpada od plastike KB 20 01 39 sukladno tehničkoj specifikaciji i troškovniku.

Odabrani ponuditelj se obvezuje uslugu zbrinjavanja neopasnog otpada izvršiti u skladu sa Zakonom o gospodarenju otpadom („Narodne novine“ broj 84/2021 i 142/2023), s njim povezanim propisima i pravilima struke te u skladu s uvjetima i zahtjevima iz ovog Poziva za dostavu ponuda.

**2.2. Količina predmeta nabave**

Navedena je u troškovniku.

Količina iskazana u Troškovniku je okvirna količina. Naručitelj se ne obvezuje na realizaciju navedenih količina u cijelosti. Stvarna realizacija ovisna je o potrebama, te može biti veća ili manja od okvirne količine.

Ponuditelj mora u potpunosti ispuniti jedinične i ukupne cijene za sve stavke Troškovnika i to na propisanom obrascu. Jedinična cijena stavke Troškovnika smije biti iskazana s naviše 2 (dvije) decimale.

**2.3. Tehničke specifikacije**

Tehničke specifikacije se nalaze u zasebnom dokumentu.

**2.4. Mjesto izvršenja**

Mjesto pružanja usluge preuzimanja otpada je na adresi Prespa bb, Bjelovar, Postrojenje za sortiranje odvojeno prikupljenog otpada Grada Bjelovara, radnim danom (pon-pet) u vremenu od 7,00 do 15,00 sati.

Utovar otpada u odgovarajuće vozilo obavlja Naručitelj. Okvirni vremenski rok utovara otpada u vozilo ponuditelja je 4 sata.

Naručitelj ima pravo, u slučaju tehničkih ili operativnih razloga, privremeno izmijeniti lokaciju preuzimanja otpada, o čemu je dužan obavijestiti Odabranog ponuditelja najmanje 48 sati unaprijed.

Količina preuzete plastike utvrđuje se vaganjem na vagi Naručitelja na lokaciji Prespa bb, Bjelovar, Postrojenje za sortiranje odvojeno prikupljenog otpada Grada Bjelovara.

**2.5. Rok izvršenja**

Odabrani ponuditelj će usluge koje su predmet ove nabave pružati sukcesivno tijekom trajanja ugovora o javnoj nabavi ovisno o potrebama Naručitelja i u vremenu odaziva na poziv za izvršenje usluge odabranog ponuditelja ne dužem od 96 sati od najave prijevoza Naručitelja.

Za svaki dan zakašnjenja s izvršenjem usluge koja je predmet nabave plaća se ugovorna kazna. U slučaju da ponuditelj ne izvrši usluge naručitelju u ugovorenom roku ponuditelj plaća ugovornu kaznu, i to 5 ‰ od ugovorene cijene bez PDV-a za svaki dan zakašnjenja s izvršenjem usluge predmeta nabave, a do najviše 10% od iznosa ugovorene cijene bez PDV-a. Ukoliko se obračunava ugovorna kazna, naručitelj ima pravo istu prebiti s dugovanjem za isplatu ugovorene cijene ili aktiviranjem jamstva za uredno ispunjenje ugovora.

U slučaju kašnjenja u izvršenju usluga naručitelj ima pravo naplatiti se iz jamstva za uredno ispunjenje ugovora, raskinuti ugovor te sklopiti ugovor sa sljedećim najpovoljnijim ponuditeljem.

**2.5. Rok trajanja ugovora**

Ugovor se sklapa na razdoblje od 12 mjeseci.

**2.7. Način izvršenja**

Putem Ugovora o nabavi usluge.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. Ovim dokazom ponuditelj mora dokazati da je registriran za obavljanje poslova, tj. djelatnosti koja je predmet nabave

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

*Navedeni dokaz ne smije biti stariji više od tri mjeseca od dana početka postupka javne nabave.*

3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

*Potvrda ne smije biti starija od dana početka postupka javne nabave.*

3.3. **Ponuditelj mora dostaviti dokaz da ima** **najmanje jedno teretno vozilo za prijevoz ~~balirane~~ plastike nosivosti min. 20 t – preslika važeće prometne dozvole**

**3.4.** Gospodarski subjekt da bi mogao pružati uslugu koja je predmet nabave mora posjedovati ovlaštenja sukladno Zakonu o gospodarenju otpadom ("Narodne novine" broj 84/2021 i 142/2023) i Pravilniku o gospodarenju otpadom ("Narodne novine" broj 106/2022) te mora dokazati da:

**- posjeduje važeću dozvolu za gospodarenju otpadom izdanu od nadležnog tijela koja odgovara vrsti i količini otpada koji je predmet nabave**

**- posjeduje važeću potvrdu/dokaz o upisu u očevidnik prijevoznika otpada**

Gospodarski subjekt koji nema poslovni nastan u Republici Hrvatskoj može dokazati da posjeduje ovlaštenja drugim jednakovrijednim dokumentima koji se izdaju u državi njegova nastana.

**4. PODACI O PONUDI**

**4.1. Sadržaj i način izrade ponude**

Ponuda mora sadržavati sljedeće dijelove i priloge:

 a) Ponudbeni list (ispunjen, potpisan i ovjeren pečatom ponuditelja Obrazac-1)

 b) Troškovnik (ispunjen, potpisan i ovjeren pečatom ponuditelja)

 c) Dokazi

 d) Izjave

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

**4.2. Način dostave ponuda i/ili izmjena/dopuna ponuda**

Ponuda se dostavlja u papirnom obliku u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

**Preuzimanje i obrada otpada od plastike**

**BN-54-2025**

 **"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, do **10.06.2025.** godine do 10:00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

**4.3. Dopustivost alternativnih ponuda**

Nisu dopuštene alternativne ponude.

**4.4. Cijena ponude**

Cijena ponude je nepromjenjiva za cijelo vrijeme trajanja ugovora i obuhvaća sve direktne i indirektne troškove vezane uz izvršenje usluge servisa sustava vatrodojave i popuste te ponuditelj nema prava zahtijevati naknadne troškove.

Ponuditelji su obvezni ispuniti troškovnik koji je sastavni dio dokumentacije o nabavi na način da nude jediničnu cijenu te ukupnu cijenu za svaku stavku troškovnika na način kako je to određeno u troškovniku.

Jedinična cijena svake stavke te ukupna cijena se iskazuje na 2 (dvije) decimale.

Ponuditelj izražava cijenu ponude u eurima u apsolutnom iznosu.

Cijena ponude piše se brojkama.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

**4.5. Kriterij za odabir ponude**

 Kriterij na kojem naručitelj temelji odabir ponude je najniža cijena.

**4.6. Jezik ponude**

Ponuda mora biti izrađena na hrvatskom jeziku i latiničnom pismu.

**4.7. Rok valjanosti ponude**

Rok valjanosti ponude je 60 (šezdeset) dana od krajnjeg roka za dostavu ponuda.

**5. JAMSTVA**

**5.1. Jamstvo za uredno ispunjenje ugovora**

Ponuditelj je obvezan uz ponudu priložiti pisanu Izjavu da će u roku od 10 (deset) dana od dana potpisa ugovora Naručitelju dostaviti zadužnicu ili bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto zadužnice ili bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti broj ugovora) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

Naručitelj ima pravo naplatiti jamstvo za uredno izvršenje u slučaju kašnjenja u izvršavanju ugovornih obveza, ili drugih ozbiljnih povreda Ugovora.

Jamstvo za uredno izvršenje ugovora u vidu pologa odnosno zadužnice se vraća po isteku ovog Ugovora, i to u roku od 30 dana od urednog ispunjenja obveza.

**6. OSTALE ODREDBE**

**6.1. Datum, vrijeme i mjesto dostave ponuda i otvaranja ponuda**

Ponude se moraju dostaviti na navedeni naslov: Komunalac d.o.o., Ferde Livadića 14a, 43000 Bjelovar, do **10.06.2025. godine do 10:00 sati** sa naznakom Preuzimanje i obrada otpada od plastike BN-54-2025.

Otvaranje ponuda nije javno.

**6.2. Rok donošenja odluke o odabiru**

Rok za donošenje odluke o odabiru iznosi 30 dana od dana isteka roka za dostavu ponude.

**6.3. Rok, način i uvjeti plaćanja**

Naručitelj će sva plaćanja izvršiti na IBAN izvršitelja u roku od 30 dana od dana zaprimanja valjanog e-računa koji sadrži sve zakonom propisane elemente, sukladno odredbama Zakona o elektroničkom izdavanju računa u javnoj nabavi.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Od 1. srpnja 2019. godine, sukladno članku 7. Zakona o elektroničkom izdavanju računa u javnoj nabavi, Naručitelj će plaćanje po ovom Ugovoru vršiti isključivo na temelju e-računa te je Izvršitelj obvezan od toga dana izdavati i slati elektroničke račune i prateće isprave sukladno europskoj normi.

Predujam je isključen, kao i traženje sredstava osiguranja plaćanja.

**6.4. Troškovi ponude**

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

Obrazac 1

**PONUDBENI LIST**

**NARUČITELJ: Komunalac d.o.o. Bjelovar, Ferde Livadića 14 a, OIB 27962400486**

**PREDMET NABAVE:** **Preuzimanje i obrada otpada od plastike** **BN-54-2025**

**Broj i datum ponude \_\_\_\_\_\_\_\_\_\_\_\_\_\_\_\_\_\_\_\_\_\_**

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje, potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**Cijena ponude s PDV-om \_\_\_\_\_\_\_\_\_\_\_\_\_\_\_\_\_\_\_\_\_\_EUR**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

\*Ukoliko ponuditelj dio ugovora daje u podugovor isto je dužan navesti u ponudi (naziv podugovaratelja, adresa, kontakt podaci i dio koji se daje u podugovor) i za podugovaratelja dostaviti potrebne dokaze

Obrazac 2

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

 **IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koji provodi **Komunalac d.o.o. 43000 Bjelovar, Ferde Livadića 14a, OIB 27962400486**

**Preuzimanje i obrada otpada od plastike**

**BN-54-2025**

Izjavljujemo da ćemo, ukoliko budemo odabrani kao najpovoljniji ponuditelj u roku od 10 (deset) dana nakon sklapanja ugovora o javnoj nabavi naručitelju dostaviti jamstvo za uredno ispunjenje ugovora u visini od 10% (desetposto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_